Baba verdwyn uit AlbertonEden Laird (Foto: Pink Ladies) Die 13 maande oue Eden Laird het Woensdagoggend uit Brackendowns in Alberton verdwyn. Pink Ladies, ŉ organisasie wat hom daarop toespits om vermiste persone op te spoor, het aangedui dat die huishulp die oggend omstreeks 08:45 saam met Eden gaan stap het, maar nie teruggekeer het nie. Eden het ŉ grys sweetpakbroek met pampoene daarop en ŉ oortrektrui met die woorde “Granny Sunshine” daarop, aangehad. Hy het ook ŉ grys-en-donkerblou trui aan. Kol. Lungelo Dlamini het aan Maroela Media bevestig ‘n saak van ontvoering word ondersoek. Hy wou nie enige kommentaar lewer oor ‘n moontlike losprys wat geëis is nie. “Ons volg alle leidrade op om die oortreders aan te keer,” het hy gesê. Meer inligting sal volg.